nahid-hub/BLUGE-bengali-wikipedia-section-title-prediction huggingface dataset:
বাংলাদেশ বিমান বাহিনীর প্রধান হচ্ছেন একজন চার তারকা এয়ার চিফ মার্শাল পদমর্যাদার কর্মকর্তা। বিমান বাহিনী সদর দপ্তরের চারটি শাখা রয়েছে: অপারেশন্স, প্লানস, অ্যাডমিনিস্ট্রেশন এবং মেইনটেনেন্স। প্রত্যেক শাখার প্রধান হিসেবে রয়েছেন একজন সহকারী বিমান বাহিনী প্রধান। প্রত্যেক সহকারি বিমান প্রধানের অধীনে রয়েছে একাধিক পরিদপ্তর যার পরিচালক হিসেবে থাকেন একজন এয়ার কমোডোর বা গ্রুপ ক্যাপ্টেন পদমর্যাদার কর্মকর্তা। প্রত্যেক পরিচালকের অধিনে থাকেন সহকারি পরিচালক এবং স্টাফ অফিসার পদের কর্মকর্তাগণ।
গুরুত্বপূর্ণ পদধারী কর্মকর্তা:


সঠিক অনুচ্ছেদ শিরোনাম কোনটি?
titleA. সংগঠন
titleB. অফিসার-বিমানসেনাদের শাখা/ট্রেড
titleC. জাতিসংঘ শান্তিরক্ষা মিশনে অবদান
titleD. ফোর্সেস গোল ২০৩০
উত্তর: titleA
খানোলকর ১৯৩০ সালের ৮ই মার্চ মহারাষ্ট্রের বেনগুরলার কাছাকাছি বগলাঞ্চি রাই নামক এক গ্রামের এক দরিদ্র পরিবারে জন্মগ্রহণ করেন। ১৯৫০ সালে তাঁর কবিতা লেখার শুরু।"শুণ‍্য শ্রুংগর্ত" নামক একটি কবিতার জন্য তিনি প্রশংসিত হন, যা মারাঠি সাহিত্য পত্রিকা "সত্য কথা" -তে ১৯৫৪ সালে প্রকাশিত হয়। খানোলকর ম্যাট্রিকুলেশন পরীক্ষা দেওয়ার পর আর পড়ালেখা করেননি, তাঁর শিক্ষাজীবনের এখানেই ইতি ঘটে। এরপর তিনি তাঁর পারিবারিক ব্যবসা "খানাভাল" (ছোট হোটেল ব্যবসায়) এ জড়িত হন। কিন্তু ব্যবসা ভালো না চলার কারণে ১৯৫৯ সালে খানোলকর জীবিকার খোঁজে গ্রাম ছেড়ে মুম্বাই যাবার সিদ্ধান্ত নেন।

সঠিক অনুচ্ছেদ শিরোনাম কোনটি?
titleA. কবিতাসমূহ
titleB. রূপান্তরিত কর্ম
titleC. উপন্যাস
titleD. প্রাথমিক জীবন
উত্তর: titleD
২০১৪ বিশ্বকাপের আর্জেন্টিনা দলে মেসিকে রাখা হয় অধিনায়ক হিসেবে। ১৫ জুন, গ্রুপ পর্বের প্রথম খেলায় বসনিয়া ও হার্জেগোভিনার বিপক্ষে ২-১ গোলের জয়ে তিনি দলকে নেতৃত্ব দেন। খেলার ৬৫তম মিনিটে তিনি গোল করে আর্জেন্টিনাকে ২-০ ব্যাবধানে এগিয়ে নিয়ে যান। বসনিয়া ও হার্জেগোভিনার তিন জন রক্ষণভাগের খেলোয়াড়কে কাটিয়ে তিনি গোলটি করেন। ২০০৬ বিশ্বকাপে সার্বিয়া ও মন্টেনেগ্রোর বিপক্ষে গোল করার আট বছর পর করা এই গোলটি বিশ্বকাপ প্রতিযোগিতায় তার দ্বিতীয় গোল। গ্রুপ পর্বের দ্বিতীয় খেলায় ইরানের বিপক্ষে দ্বিতীয়ার্ধের ইনজুরি সময়ে আর্জেন্টিনার পক্ষে জয়সূচক গোল করেন মেসি। প্রায় ২৫ মিটার দূর থেকে নেয়া শটে বলটি সামান্য বাঁক খেয়ে গোলপোস্টের বাম পাশের উপরের কোনা দিয়ে ঢুকে যায়। এটি ছিল তার ৪০তম আন্তর্জাতিক গোল। এবং এই জয়ের মাধ্যমে আর্জেন্টিনা ২০১৪ বিশ্বকাপের নকআউট পর্বে নিজেদের স্থান নিশ্চিত করে। ২৫ জুন, গ্রুপ পর্বের শেষ খেলায় নাইজেরিয়ার বিপক্ষে জোড়া গোল করার মাধ্যমে মেসি প্রতিযোগিতায় তার গোল সংখ্যা ৪-এ নিয়ে যান। খেলায় আর্জেন্টিনা ৩-২ গোলে জয় লাভ করে এবং গ্রুপে প্রথম স্থানে থেকে গ্রুপ পর্ব শেষ করে। গ্রুপ পর্বের ৩টি খেলায়ই সেরা খেলোয়াড় নির্বাচিত হন মেসি।

সঠিক অনুচ্ছেদ শিরোনাম কোনটি?
titleA. ২০০৬–০৭ মৌসুম
titleB. কর্মজীবনের পরিসংখ্যান
titleC. ২০১৩–১৪ মৌসুম
titleD. ২০১৪ বিশ্বকাপ
উত্তর: titleD
হাড়গিলা প্লাবন সমভূমি, জলাভূমি, হ্রদ, সামান্য ডুবে থাকা ফসলের ক্ষেত, বড় নর্দমা, খাল, প্যারাবন, খোলাবন ও নিচু বাদাজমিতে বিচরণ করে। সচরাচর ছোট দলে বিচরণ করে। একলা বা জোড়ায় বিচরণ করতেও দেখা যায়। চিল, মানিকজোড় ও শকুনের মিশ্রদলে এদের দেখা যায়। একটানা অনেকক্ষণ একজায়গায় জুবুথুবু হয়ে বসে থাকতে পারে এরা। দুই বিশাল ডানা অনেকসময় মেলে ধরে থাকে, সম্ভবত শরীরের তাপমাত্রা কমানোর জন্য। ওড়ার সময় অন্যসব মানিকজোড়রা যেখানে গলা প্রলম্বিত করে রাখে, সেখানে হাড়গিলা গলা কুঁচকে রাখে। মাটি থেকে ওড়ার সময় এরা লম্বা দৌড় দেয়। গাছ-গাছালির উপর দুই-তিনটি ছোট চক্কর দিয়ে আকাশে ওঠে।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. খাদ্যাভ্যাস
titleC. নামকরণ
titleD. আচরণ
উত্তর: titleD
১৯৯০ এর দশকে হোম স্টুডিও, রেকর্ডিং প্রযুক্তির সহজলভ্যতা এবং ইন্টারনেটের কারণে ইন্ডিপেনডেন্ট লেবেল ধীরে ধীরে প্রচলিত হতে লাগলো। প্রায়ই ইন্ডিপেনডেন্ট লেবেল শিল্পী মালিকানাধীন (যদিও সবসময় না) যার প্রধান উদ্দেশ্য শিল্পীর রেকর্ডের মানের উপর নিয়ন্ত্রণ রাখা। ইন্ডিপেনডেন্ট লেবেলে বড় লেবেলের মতো সুযোগ-সুবিধা থাকে না এবং এ কারণে ইন্ডিপেনডেন্ট লেবেল মার্কেট শেয়ারের ক্ষেত্রে বড় লেবেলের থেকে পিছিয়ে থাকে। প্রায়ই ইন্ডিপেনডেন্ট শিল্পীরা বড় লেবেলগুলোর তুলনায় কম খরচে রেকর্ডিং করে ব্যবসা সফল হয়। কখনো কখনো খুব অল্প বিক্রি সত্ত্বেও তারা প্রাথমিক আগাম সম্মানীর খরচ তুলে নিতে সক্ষম হয়।

ক্ষেত্রবিশেষে প্রতিষ্ঠিত শিল্পীরা চুক্তির মেয়াদ শেষ হওয়ার পর ইন্ডিপেনডেন্ট লেবেলে পাড়ি জমান। এর ফলে নাম প্রচারণার পাশাপাশি নিজের সঙ্গীতের উপর নিয়ন্ত্রণ পাওয়া যায় যেখানে অধিক সম্মানীর অংশ থাকে। ডলি পার্টন, প্রিন্স, আইমি মান, পাবলিক এনিমি বিকেব্রাভো (কুয়া এন্ড রাফি)সহ বহু শিল্পী এই রকম কাজ করেছে। ঐতিহাসিকভাবে, এই পদ্ধতিতে শুরু হওয়া কোম্পানিগুলো বড় লেবেলগুলির সাথে পুনরায় একীভূত হয়ে গেছে (দুটি উদাহরণ মার্কিন গায়ক ফ্রাঙ্ক সিনাত্রার “রিপ্রাইজ রেকর্ডস” যা বেশ কিছু সময় ধরে ওয়ার্নার মিউজিক গ্রুপের মালিকানাধীন এবং সঙ্গীতশিল্পী হার্ব আলপার্টের “এ এন্ড এম রেকর্ডস” যা বর্তমানে ইউনিভার্সাল মিউজিক গ্রুপের মালিকানাধীন)। একইভাবে, ম্যাডোনার “ম্যাভরিক রেকর্ডস” (যা ম্যাডোনা তার ম্যানেজার এবং অন্য অংশীদারের সাথে শুরু করেছিলেন) ওয়ার্নার মিউজিকের নিয়ন্ত্রণে আসে যখন ম্যাডোনা কোম্পানিতে থাকা নিজের শেয়ারের নিয়ন্ত্রণ ছেড়ে দেন।

কিছু ইন্ডিপেনডেন্ট লেবেল যথেষ্ট সফল হয়ে ওঠে যে মেজর রেকর্ড কোম্পানিগুলি লেবেলটির সঙ্গীত বিতরণ করার জন্য চুক্তি করে বা কিছু ক্ষেত্রে লেবেলটি সম্পূর্ণরূপে ক্রয় করে।

পাঙ্ক রক সঙ্গীতের “ডিআইওয়াই” (ডু ইট ইউরসেলফ) নীতি আত্ম প্রকাশ এবং স্ব-বিতরণের জন্য ব্যান্ডগুলোকে উত্সাহ দেয়। ১৯৭০-এর দশকের মাঝামাঝি পাঙ্ক রক সঙ্গীতের প্রথম ওয়েভের পরে শুরু হওয়া রক ব্যান্ডগুলিকে সাইন করার জন্য প্রধান লেবেলগুলির অনাগ্রহতার কারণে এই প্রবণতা ৮০-এর দশকের সালের শুরু থেকে অপরিহার্য হয়ে উঠেছিল। এই লেবেলগুলি খ্যাতি আছে প্রচণ্ডভাবে আপোসহীন হওয়ার এবং বিশেষ করে বড় রেকর্ড লেবেলগুলির সাথে সম্পূর্ণ সহযোগিতা বিমুখতার জন্য। ডু ইট ইউরসেলফ মনোভাবের সবচেয়ে উল্লেখযোগ্য এবং প্রভাবশালী লেবেলগুলির মধ্যে একটি হলো “এসএসটি রেকর্ডস”, যা ব্ল্যাক ফ্ল্যাগ ব্যান্ড দ্বারা তৈরি। কোন লেবেল তাদের গান প্রকাশ করতে চায়নি। তাই তারা নিজস্ব লেবেল তৈরি করে যা শুধু নিজেদের জন্য নয় বরং পুরো দেশের অন্যান্য প্রভাবশালী আন্ডারগ্রাউন্ড ব্যান্ডের কাজও প্রকাশ করে। ডিসকর্ডের ইয়ান ম্যাকাইকে “ডিআইওয়াই” সম্প্রদায়ের সাফল্যের একটি আদর্শ উদাহরণ হিসেবে উল্লেখ করা হয়, যে বারো জনের কম কর্মী নিয়ে ত্রিশ বছরের বেশি সময় ধরে টিকে আছে।

সঠিক অনুচ্ছেদ শিরোনাম কোনটি?
titleA. শিল্পীদের সাথে সম্পর্ক
titleB. ইন্ডিপেনডেন্ট লেবেলের পুনরুত্থান
titleC. সাবলেবেল
titleD. ইতিহাস
উত্তর: titleB
পরবর্তী বছরের শুরুতে ১৯২৯-৩০ মৌসুমে দূর্বলতম ইংরেজ দল ওয়েস্ট ইন্ডিজ সফরে আসে। দলটি চার টেস্ট ও অন্য আটটি প্রথম-শ্রেণীর খেলায় অংশ নেয়। এমসিসি দলের বিপক্ষে উভয় খেলায় ফার্নান্দেজের নেতৃত্বাধীন ব্রিটিশ গায়ানা দল ইনিংস ব্যবধানে পরাজিত হয়। সচরাচর ঐ সময়ে ওয়েস্ট ইন্ডিজে অনুষ্ঠিত নিজ খেলায় আয়োজক উপনিবেশিক দল আর্থিক বরাদ্দ প্রদান করায় খেলোয়াড় ও অধিনায়ক নির্বাচন করে। বোর্দা, জর্জটাউন ও ব্রিটিশ গায়ানায় ফার্নান্দেজকে অধিনায়ক মনোনীত করা হয়েছিল। প্রথম দুই টেস্ট ড্র হয় ও একটিতে ইংরেজ দল জয় পায়।

প্রত্যেক উপনিবেশে অনুষ্ঠিত খেলায় অংশগ্রহণকারী খেলোয়াড়দের মধ্য থেকে একজনকে অধিনায়ক হিসেবে দায়িত্বভার গ্রহণের নিয়ম থাকায় ফার্নান্দেজ তার দ্বিতীয় ও সর্বশেষ টেস্টে দলকে নেতৃত্ব দেন। খেলায় ওয়েস্ট ইন্ডিজ দল তাদের ক্রিকেটের ইতিহাসের প্রথম টেস্ট জয় পায়। এ খেলার পর ফার্নান্দেজ আর মাত্র একটি প্রথম-শ্রেণীর খেলায় অংশ নেন ও ১৯৩২ সালে প্রথম-শ্রেণীর ক্রিকেটকে বিদায় জানান।

চতুর্থ টেস্টে ফার্নান্দেজের দল টসে জয় লাভ করে ও ব্যাট করার সিদ্ধান্ত নেয়। ক্লিফোর্ড রোচ ও এরল হান্ট ওয়েস্ট ইন্ডিজের ব্যাটিং উদ্বোধনে নেমে ১৪৪ রান তুলেন। ৫৩ রানে হান্ট আউট হবার পর জর্জ হ্যাডলি রোচের সাথে যোগ দিয়ে ৩৩৬ রানে নিয়ে যান। রোচ আউট হবার পূর্বে তিনি দ্বি-শতক তুলে নেন। ফার্নান্দেজ ও হ্যাডলি দলীয় সংগ্রহকে ৪০০-তে নিয়ে যান। এতে ফার্নান্দেজ ২২ রান যোগ করেন। বাদ-বাকী ব্যাটসম্যানেরা আরও ৭১ রান যুক্ত করে দলকে ৪৭১ রানে নিয়ে যেতে সমর্থ হন। ইংল্যান্ড দল ১৪৫ রানে গুটিয়ে যায় ও ৩২৬ রানে পিছিয়ে পড়ে। ফলো-অনের সুবিধা না নিয়ে ফার্নান্দেজ দলকে আরও ২৯০ রানে নিয়ে যান। চতুর্থ ইনিংসে জয়ে জন্য ৬১৭ রানের লক্ষ্যমাত্রায় ইংরেজ দল মাঠে নামে। প্যাটসি হেনড্রেন সফরকারীদের মধ্যে সেঞ্চুরি ইনিংস উপহার দেন। অন্য কোন ব্যাটসম্যানই ৫০ রানের কোটা অতিক্রম করতে পারেনি। খেলা শেষ হবার মাত্র চার মিনিট পূর্বে ২৮৯ রানের ব্যবধানে ওয়েস্ট ইন্ডিজ তাদের অভিষেক টেস্ট জয় তুলে নেয়।

সঠিক অনুচ্ছেদ শিরোনাম কোনটি?
titleA. আন্তঃঔপনিবেশিক প্রতিযোগিতা
titleB. ইংল্যান্ড গমন
titleC. অধিনায়কত্ব লাভ
titleD. আন্তর্জাতিক ক্রিকেট
উত্তর: titleC
স্টপেলম্যান এক কোনায় তার অফিস না রেখে তার সব কর্মচারীর সাথে একজায়গায় বসেন। রেডিট এএমএ-এর এক প্রশ্নে তাকে জিজ্ঞেস করা হয়েছিল, তার জানা সবচেয়ে গুরুত্বপূর্ণ ব্যবস্থাপনা কৌশল কী এবং তা তিনি কোথা থেকে শিখেছেন। এর জবাবে তিনি বলেছিলেন,"এটা আমি পেপ্যাল থেকে শিখি। আমি প্রতি সপ্তাহের প্রতিটি রিপোর্ট এর উপরের প্রতিটি মিটিং ঠিকভাবে শেষ করায় বিশ্বাস করি। আমার মনে হয় যেন আমি এই কোম্পানির মনোবিদ। সেইসাথে আমি সবার কথা ই শুনি। তাদের সবধরণের সমস্যাই দূর করার চেষ্টা করি যাতে আমার প্রতিষ্ঠান উজ্জীবিত থাকে।"

সঠিক অনুচ্ছেদ শিরোনাম কোনটি?
titleA. শৈশব ও কৈশোর
titleB. ব্যক্তিগত জীবন
titleC. ব্যবস্থাপনা কৌশল
titleD. ইয়েল্প
উত্তর: titleC
মাচু পিচুর বেশিরভাগ কৃষিকাজই করা হয় মানুষ নির্মিত সিড়িরূপ জমিতে। এগুলো দারুন ইঞ্জিনিয়ারিং বিদ্যার পরিচায়ক যেখানে পানি নিষ্কাষন সুবিধাসহ মাটির উর্বরতা রক্ষার পাশাপাশি পাহাড়ের মাটি ক্ষয় রোধ এবং ভেঙ্গে পড়া রোধের বিষয়গুলো বিবেচনা করে বানানো হয়েছে। তবুও এটি পুরোপুরি সঠিক ছিল না গবেষণায় দেখা গেছে মাচু পিচু তৈরির সময় এখানে মাটি ধস হয়। সিড়ির মত তৈরী জমিতে কোন কোন জায়গায় ধস হয়েছিল যা আজও দেখা যায়, কিন্তু পরে ইনকারা এটি ঠিক করে চারপাশে নির্মান কাজ করে।

১৪৫০ এ.ডি হতে হিসেব করে দেখা গেছে যে উক্ত স্থানে প্রতি বছর প্রায় বৃষ্টি হত, যা শস্যের উৎপাদনের জন্য যা পর্যাপ্ত তার থেকেও বেশি ছিল। তাদের জমিতে পানি সেচের দরকার পড়ত না। এগুলোতে এত বেশি পানি পাওয়া যেত যে বাড়তি পানি নিষ্কাষন ব্যবস্থা করতে হয় এগুলোর জন্য। ৯০ দশকে খনন এবং মাটি পরীক্ষা করেন কেনেথ রাইট তাতে দেখা যায় সোপানগুলো স্তরবিশিষ্ট একেবারে নিচের স্তর হল বড় পাথর আর নুড়ির। তার উপরের স্তরে রয়েছে বালি এবং নুড়ির স্তর একেবারে উপরের স্তরে রয়েছে উর্বর মাটির স্তর। উপরের স্তরের এই মাটি উপত্যকা হতে আনা হয়েছে কারণ পাহাড়ের চূড়ার দিকের মাটি এত উর্বর নয়।

চাষের জমির পরিমান ছিল মাত্র এবং মাটি পরীক্ষা করে দেখা গেছে সেখানে আলু এবং শস্য উৎপাদিত হত যা ৭৫০শের অধিক মানুষের জন্য পর্যাপ্ত নয়। পরবর্তীতে দেখা যায় যে তারা যা খেত তার অধিকাংশই আশেপাশের উপত্যকা বা আরো দূর থেকে আনা হত।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবস্থান
titleC. ইন্তিউয়াতানা পাথর
titleD. কৃষিকাজ
উত্তর: titleD
১৯৭১ সালে ১নং সেক্টরের অধীনে ছিল রাঙ্গামাটি জেলা। ২৭ মার্চ স্টেশন ক্লাবের মাঠে মুক্তিযোদ্ধাদের অস্থায়ী ট্রেনিং ক্যাম্প খোলা হয়। ২৯ মার্চ ৬০ জনের ১টি দল যুদ্ধের প্রশিক্ষণ নেওয়ার জন্য ভারতে যায়। ২ এপ্রিল তৎকালীন জেলা প্রশাসক হোসেন তৌহিদ ইমাম রাজকোষ থেকে প্রচুর অর্থ এবং অস্ত্র মুক্তিযোদ্ধাদের হাতে তুলে দেন। ১০ এপ্রিল প্রথম দল যুদ্ধ প্রশিক্ষণ শেষে ফিরে আসে এবং পরবর্তীতে তারা বিভিন্ন এলাকায় যুদ্ধের প্রশিক্ষণ দেয়। ২০ এপ্রিল নানিয়ারচরের বুড়িঘাটে অষ্টম ইস্ট বেঙ্গল রেজিমেন্টের ল্যান্স নায়েক মুন্সি আব্দুর রউফ একাই ২টি লঞ্চ ও ১টি স্পীডবোট ডুবিয়ে দেন। এতে এক প্লাটুন শত্রু সৈন্য নিহত হয়। বরকল, ফারুয়া ও শুকুরছড়িতে পাকবাহিনীর সামরিক ঘাঁটি ছিল। ফারুয়া এলাকায় বেশ কয়েকটি খণ্ড যুদ্ধে শতাধিক মুক্তিযোদ্ধা শহীদ হন। ১৪ ডিসেম্বর রাঙ্গামাটি জেলা শত্রুমুক্ত হয়।

সঠিক অনুচ্ছেদ শিরোনাম কোনটি?
titleA. মুক্তিযুদ্ধের ঘটনাবলি
titleB. ইতিহাস
titleC. সাধারণ ইতিহাস
titleD. ভাষা ও সংস্কৃতি
উত্তর: titleA
লুৎফর রহমান বিশ্বাস করতেন, মানুষের শক্তির প্রধান উৎস হচ্ছে জ্ঞান এবং জীবনের সুন্দর বিশুদ্ধতম অনুভূতির নাম হচ্ছে প্রেম। উন্নত জীবন দর্শন মেনে চলতেন। লোকদেখানো এবং বংশগত সম্মানকে তিনি গ্রহণ করেননি। নামের সাথে তিনি কখনো নিজ কৌলিক উপাধি জরদার ব্যবহার করতেন না। এ সম্বন্ধে উচ্চজীবন গ্রন্থের পিতৃমাতৃভক্তি প্রবন্ধে লিখেছিলেন,
সমাজসেবার ব্রত গ্রহণ করেছিলেন লুৎফর রহমান। পথভ্রষ্ট ও সমাজ পরিত্যক্ত নারীদের সামাজিক ভাবে প্রতিষ্ঠিত করার উদ্দেশ্যে নিজ আবাসস্থলেই গড়ে তোলেন "নারীতীর্থ" নামে একটি সেবা প্রতিষ্ঠান। এ প্রতিষ্ঠানের সভানেত্রী ছিলেন বেগম রোকেয়া সাখাওয়াত হোসেন এবং সম্পাদক ছিলেন তিনি নিজেই। এছাড়াও কবি খান মোহাম্মদ মইনুদ্দীন ও মোহাম্মদ জোবেদ আলী কার্যনির্বাহী পরিষদের সক্রিয় কর্মী ছিলেন।






সঠিক অনুচ্ছেদ শিরোনাম কোনটি?
titleA. শিক্ষা
titleB. কর্মজীবন
titleC. চিন্তাধারা ও আদর্শ
titleD. ব্যক্তিগত জীবন
উত্তর: titleC
ডাক্তাররা এরশাদ সরকার ঘোষিত গণবিরোধী স্বাস্থ্যনীতির বিরুদ্ধে বিএমএর ব্যানারে ডাক্তাররা ১৯৯০ এর স্বৈরাচার বিরোধী আন্দোলনে সক্রিয়ভাবে অংশগ্রহণ করেন। ২৭ নভেম্বর পিজি হাসপাতালে বিএমএর এমনই একটি সভায় অংশগ্রহণের উদ্দেশ্যে যাবার পথে এরশাদ সরকারের ভাড়াটিয়া গুণ্ডাবাহিনীর গুলিতে শহীদ হন ঢাকা মেডিকেল কলেজের কে-৩৪ ব্যাচের ছাত্র, ফিজিওলজি বিভাগের প্রভাষক ডাঃ শামসুল আলম খান মিলন।

সঠিক অনুচ্ছেদ শিরোনাম কোনটি?
titleA. নব্বইয়ের স্বৈরাচার বিরোধী আন্দোলন
titleB. বর্তমান পরিস্থিতি
titleC. অন্যান্য
titleD. ছাত্রাবাস
উত্তর: titleA
নতুন আন্তঃএশিয়া যোগাযোগ ব্যবস্থার সম্পূর্ণ পরিসরের (পূর্ব থেকে পশ্চিম) ২০০৭ সালে ব্রিটেনস রিচার্ড মেরিডিথ এবং ফিল কলি একটি অ্যাসটন মার্টিন চালিয়ে যান, এটিকেই প্রথম গাড়ি পারাপার বলে মনে করা হয়। 

এএইচ১ এবং এএচ৫ অনুসরণ করে টোকিও (হাইওয়ে গ্রিডের পূর্ব দিকে সবচেয়ে দূরের) থেকে ইস্তাম্বুল (সবচেয়ে পশ্চিমে) পর্যন্ত তারা ইউরোপীয় মোটরওয়ে নেটওয়ার্কে যোগ দেওয়ার জন্য লন্ডনের পথে আরও ৩২৫৯ কিমি (২০২৫ মাইল) পাড়ি দেওয়ার আগে তারা মোট ১২০৮৯ কিমি (৭৫১২ মাইল) পথ অতিক্রম করেন।

ফেরি ভ্রমণ এবং শুল্ক ছাড়পত্রের বিলম্ব সহ যাত্রাপথটি সম্পন্ন করতে ৪৯ দিন সময় নিয়েছেন এবং ১৮ টি দেশ অতিক্রম করেছেন।

সমাপ্ত রুটটি অ্যাসটন মার্টিন এবং ব্যাঙ্ককে অবস্থিত জাতিসংঘের এশীয় কমিশন (ইউএনইএসসিএপি) দ্বারা যাচাই করা হয়েছিল, এর পরিবহন ও পর্যটন পরিচালক ব্যারি কেবল নিশ্চিত করেছেন "আমি নিশ্চিত যে, আমার জানা মতে এটি প্রথম গাড়ি যা এটি অতিক্রম করেছে"।

লন্ডনে অবস্থিত ইউরোওয়াচ স্যাটেলাইট থেকে অবস্থানের প্রতিবেদন থেকে গাড়ির অবস্থান সনাক্ত করে এবং পুরো যাত্রা জুড়ে গাড়ির অবস্থান প্লট করে স্বাধীনভাবে নিশ্চয়তা প্রদান করেছে।

দূরপাল্লার রেসিং ইভেন্টের একজন অভিজ্ঞ ও ভ্রমণ সাহিত্য লেখক মেরিডিথ ৪ জুলাই, ২০০৫-এ ব্যাংককে এশিয়ান হাইওয়ে চুক্তির "কার্যকর হওয়া" অনুষ্ঠানে যোগ দেওয়ার পরে এই প্রচেষ্টাটি চালাতে সম্মত হন।

তাকে "অ্যাস্টন মার্টিন ভি৮ ভ্যানটেজ" দেওয়া হয় যা এর আগে কোম্পানির প্রধান নির্বাহী ডাঃ উলরিচ বেজের ব্যক্তিগত পরিবহণ ছিল এবং দক্ষিণ লন্ডনের কেনিংটনের ভাষাবিদ ও ভ্রমণ বিশেষজ্ঞ ফিল কলিকে তার সহ-চালক হিসাবে নিয়োগ দেওয়া হয়। সংস্থাটি গাড়িটিকে টোকিওতে পাঠিয়ে দেয় এবং তারা ২৫ শে জুন যাত্রা শুরু করে।

যদিও ইউএনইএসসিএপি তার সদস্য দেশগুলির মাধ্যমে এই সফরটি সহজতর করেছিল, তবুও চীনে বলবত অবরুদ্ধকরণ এবং অন্তর্বর্তী শুল্ক ছাড়পত্র বিলম্ব, কাজাখস্তানের গর্তময় রাস্তা এবং উজবেকিস্তানে জ্বালানীসমস্যা সহ আরও অনেক সমস্যা মোকাবেলা করতে হয়। জর্জিয়ার তিবিলিসিতে হ্যান্ডব্রেকটি অনিরাপদ অবস্থায় পাহাড়ের পাশে ছেড়ে যাওয়ার পরে ট্র্যাভেল কারটি বিধ্বস্ত হয়েছিল।

রেকর্ড গড়ার পর গাড়িটি ফিরে এলে লন্ডনের পার্ক লেন হোটেলে অ্যাসটন মার্টিন সংবর্ধনা অনুষ্ঠানের আয়োজন করে এবং পরবর্তীতে মেরিডিথ তার নিজ শহর মিল্টন কেনেস থেকে নাগরিক পুরষ্কার পান।

গাড়িটি ২০০৭ সালের ডিসেম্বরে বোনহামস নিলামে বিক্রি করা হয় এবং এই অর্থ জাতিসংঘের শিশু বিষয়ক সংস্থা, ইউনিসেফকে দেওয়া হয়। ২০০৮ সালের মার্চ মাসে বেইজিংয়ের রাস্তায় শিশু মৃত্যু কমানোর অভিযানের জন্য ইউনিসেফ চীনকে সংগ্রহিত মোট ৮৩,০০০ ইউরো সহায়তা দেয়।

সঠিক অনুচ্ছেদ শিরোনাম কোনটি?
titleA. প্রথম গাড়ী পারাপার
titleB. সংখ্যায়ন এবং প্রতীকচিহ্ন
titleC. ইতিহাস
titleD. দেশ অনুযায়ী দূরত্ব
উত্তর: titleA
ইতিহাস থেকে সমলৈঙ্গিক সামাজিকতার চর্চা মুলত কোনো একটা পেশার মানুষদের মধ্যে দেখা যেত। যেমনঃ এক সময় নাবিকরা (ঐতিহাসিক মার্কাস রেডিকার জলদস্যুদের সমাজ ব্যাখ্যা করতে এই শব্দকে ব্যবহার করেছেন) শুধুমাত্র পুরুষ হত। ফলে অবধারিতভাবে তাদের মধ্যে গড়ে উঠত সমলৈঙ্গিক সামাজিকতা। সমলৈঙ্গিক সামাজিকতা মাত্রই যে সেখানে যৌন সম্পর্ক গড়ে উঠবে তা নয়, বরং এই সমাজ বলতে বুঝানো হয়, একই লিঙ্গের মানুষদের মধ্যে সহাবস্থান।

যেসব স্থানে আবশ্যিক ভাবে এই সমাজ গড়ে উঠেঃ

সাধারণত যে সমাজে যত বেশি লিঙ্গকে আশ্রয় করে নানারুপ নিয়ন্ত্রণ আরোপ করা হয়, সে সমাজে তত বেশি সমলৈঙ্গিক সমাজ গড়ে উঠে।

সঠিক অনুচ্ছেদ শিরোনাম কোনটি?
titleA. ঐতিহাসিক ব্যবহার
titleB. যৌন অভিমুখিতা
titleC. সাহিত্যে প্রতীয়মান
titleD. ভ্রার্তৃত্বপ্রেম
উত্তর: titleA
অরুন নন্দী ১৯৭১ সালে আন্তর্জাতিক পর্যায়ে জনসচেতনতা বৃদ্ধি ও বাংলাদেশের স্বাধীনতা যুদ্ধে মুক্তিযোদ্ধাদের জন্যে তহবিল সংগ্রহে কলকাতার কলেজ স্কয়ারে ৯০ ঘণ্টা ৫ মিনিট সাঁতার কেটে বিশ্ব রেকর্ড গড়েন। এ প্রতিযোগিতা বিজয়ী হয়ে পাওয়া অর্থ তিনি মুক্তিযোদ্ধাদের কল্যাণে ব্যয় করেন। ওই সময় তার সাঁতার দেখতে সত্যজিৎ রায়, উত্তম কুমার, ব্রজেন দাশসহ অনেক প্রখ্যাত ব্যক্তিরা ছুটে আসেন। এসব ব্যক্তিরা ছাড়াও সাঁতার দেখতে আসা উপস্থিত দর্শকদের মাতিয়ে রাখতে পুরস্কার মঞ্চেই গান গান মান্না দে। যার মাধ্যমে ভারতের কলকাতায় বাংলাদেশের স্বাধীনতা যুদ্ধ সম্পর্কে ব্যাপক প্রচার হয়। ১৯৭৪ সালে পদ্মা, মেঘনা ও বুড়িগঙ্গা নদীতে ১১০ কি. মি. সাঁতার কেটে চ্যাম্পিয়ন হন। ১৯৬২ সালে চৌমুহনী কলেজের সাঁতার প্রতিযোগিতায় তিনি চ্যাম্পিয়ন হন ১৯৬৫ সালে ইংলিশ চ্যানেল ক্রসিং কমিটির আয়োজনে নারায়ণগঞ্জ-চাঁদপুর দীর্ঘ দূরত্বের সাঁতার প্রতিযোগিতায় দ্বিতীয় স্থান লাভ করেন। ১৯৬৫-৬৬ সালে দাউদকান্দি-নারায়ণগঞ্জ পর্যন্ত ২২ কিলোমিটার সাঁতার প্রতিযোগিতা তিনি দ্বিতীয় স্থান দখল করেন। চাঁদপুরের তরুণদের সাঁতারু হিসেবে তৈরির জন্যে তিনি অরুণ নন্দী সুইমিং ক্লাব প্রতিষ্ঠা করেন এবং ২০০৩-২০০৬ পর্যন্ত বাংলাদেশ সুইমিং ফেডারেশনের সহ-সভাপতি ছিলেন। ২০০৬-২০০৭ সাল পর্যন্ত তিনি ফেডারেশন সদস্য হিসেবে দায়িত্ব পালন করেন। 

সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রারম্ভিক জীবন
titleC. পুরস্কার
titleD. মৃত্যু
উত্তর: titleA
সমগ্র সাম্রাজ্যে ১৪টি প্রদেশে বিভক্ত ছিল। উমাইয়া শাসনের সময় সীমান্ত বেশ কয়েকবার পরিবর্তন হয়। প্রত্যেক প্রদেশে একজন করে খলিফা কর্তৃক নিযুক্ত গভর্নর থাকত। প্রদেশের ধর্মীয়, সেনা, পুলিশ ও বেসামরিক কর্তৃপক্ষ গভর্নরের অধীনে কাজ করত। স্থানীয় খরচ প্রদেশের সংগৃহীত কর থেকে মেটানো হত। অতিরিক্ত কর দামেস্কের কেন্দ্রীয় সরকারের কাছে পাঠানো হত। পরবর্তী সময় কেন্দ্রীয় সরকারের শক্তিক্ষয় হলে গভর্নররা অতিরিক্ত কর পাঠাতে গড়িমসি করে এবং নিজেদের ব্যক্তিগত ইচ্ছাপূরণে এগিয়ে যায়।

সঠিক অনুচ্ছেদ শিরোনাম কোনটি?
titleA. প্রদেশ
titleB. উমাইয়াদের নিয়ে ধর্মীয় দৃষ্টিভঙ্গি
titleC. দিওয়ান আল জুন্দ
titleD. তৃতীয় ফিতনা
উত্তর: titleA
জৈন দর্শন অনুসারে, আত্মার সহজাত গুণ হল এর পবিত্রতা। এই আত্মা অনন্ত জ্ঞান, অনন্ত অন্তর্দৃষ্টি, অনন্ত আনন্দ ও অনন্ত শক্তির সকল গুণ তার আদর্শ অবস্থায় বহন করে। বাস্তব ক্ষেত্রে যদিও এই গুণগুলি আত্মার সঙ্গে ‘কর্ম’ নামে এক পদার্থের যোগের ফলে বাধা প্রাপ্ত হয়। জৈনধর্মের চূড়ান্ত লক্ষ্য হল আত্মাকে কর্মের বন্ধন থেকে সম্পূর্ণ মুক্ত করে মোক্ষ লাভ করা।

আত্মা ও কর্মের সম্পর্কটি সোনার উপমার সাহায্যে বোঝানো হয়। প্রাকৃতিক অবস্থায় সোনার মধ্যেও নানান অশুদ্ধ দ্রব্য মিশ্রিত অবস্থায় থাকে। একই ভাবে আদর্শ বা আত্মার পবিত্র অবস্থাও কর্মের অশুদ্ধ অবস্থার সঙ্গে মিশ্রিত অবস্থায় থাকে। সোনার মতোই আত্মাকেও যথাযথ পদ্ধতিতে শুদ্ধ করতে হয়। জৈনদের কর্মবাদ ব্যবহৃত হয় ব্যক্তিগত কাজে দায়িত্ব আরোপ করার জন্য এবং এটি অসাম্য, যন্ত্রণা ও দুঃখের ব্যাখ্যা করার জন্য প্রদর্শিত হয়।

সঠিক অনুচ্ছেদ শিরোনাম কোনটি?
titleA. অপরিগ্রহ
titleB. আত্মা ও কর্ম
titleC. অনেকান্তবাদ
titleD. ধর্মানুশীলন
উত্তর: titleB
গাড়ি রাখার ব্যবস্থা হিসাবে দুটি ছয়তলা অবকাঠাম রয়েছে, যা পি ১ এবং পি ২ নামে পরিচিত, একটি রেলওয়ে টার্মিনাল স্টেশনের উপরে অবস্থিত, পি ৩ এবং পি ৪ নামে দুতলা যুক্ত অন্য গাড়ি রাখার সুবিধা, একটি হোটেল কমপ্লেক্স "অ্যারোপ্লাজা"-এর পাশে অবস্থিত।

কানসাই বিমানবন্দর এক্সপ্রেসওয়টি শুধু মাত্র স্কাই গেট ব্রিজ আর দ্বারা বিমানবন্দরে প্রবেশ করতে পারে। এক্সপ্রেসওয়েটি হানশিন এক্সপ্রেসওয়ে রুট ৫, "ওয়াঙ্গান রুট" এবং হনওয়া এক্সপ্রেসওয়ের সাথে যুক্ত।

সঠিক অনুচ্ছেদ শিরোনাম কোনটি?
titleA. টার্মিনাল ১
titleB. গাড়ি রাখার ব্যবস্থা
titleC. টার্মিনাল
titleD. টাইফুন জেবি
উত্তর: titleB
রেটিনার উপর আলোক রশ্মি কেন্দ্রীভূত করে। এতে রক্ত সরবরাহ নেই। এর আকার সিলীয় পেশী দ্বারা নিয়ন্ত্রিত হয়।এটি ক্রিস্টালাইন প্রোটিন দিয়ে তৈরি।এটা আইরিশের মাংসপেশি দ্বারা সঙ্কুচিত ও প্রসারিত হতে পারে। এর ফলে আমরা সহজেই কাছের ও দূরের জিনিস দেখতে পাই। (উল্লেখ্য যে কাছের জিনিস দেখতে আমাদের চোখের লেন্স প্রসারিত হয় এবং দূরের জিনিস দেখতে আমাদের চোখের লেন্স সঙ্কুচিত হয়।)

সঠিক অনুচ্ছেদ শিরোনাম কোনটি?
titleA. সংক্ষিপ্ত বিবরণ
titleB. অ্যাকুয়াস হিউমার (aqueous humor)
titleC. লেন্স(শারীরবিদ্যা) (lens)
titleD. রেটিনা (retina)
উত্তর: titleC
১৯০৫ সালে অস্ট্রেলীয়রা ইংল্যান্ড সফরে আসে। প্রথম টেস্ট শুরুর পূর্বে বোসানকুয়েত মাত্র তিনটি খেলায় অংশ নিয়েছিলেন। নটিংহ্যামশায়ারের বিপক্ষে ৯৩ রান তুলেন। সাসেক্সের বিপক্ষে উভয় ইনিংসে শতরান করেন যা তার খেলোয়াড়ী জীবনের দ্বিতীয় ছিল। প্রথম ইনিংসে সেঞ্চুরি করতে ১০৫ মিনিট ও দ্বিতীয়টিতে ৭৫ মিনিট খরচ করেন তিনি। মিডলসেক্সের বিপক্ষে দ্বিতীয় ইনিংসে ৮/৫৩ ও খেলায় ১১ উইকেট সংগ্রহ করেন। প্রথম-শ্রেণীর ক্রিকেটে প্রথম খেলোয়াড় হিসেবে একই খেলায় উভয় ইনিংসে সেঞ্চুরিসহ ১০ উইকেট পান। ২০১৫ সাল পর্যন্ত আরও দুইজন খেলোয়াড় এ অর্জনের সাথে নিজেকে জড়িয়ে রেখেছেন।

দুইটি কাউন্টি খেলায় অংশ নেন তিনি। ব্যাট কিংবা বল হাতে খুব কম সফলতা পেলেও দ্বিতীয় টেস্ট খেলার জন্য মনোনীত হন বার্নার্ড বোসানকুয়েত। দুই ইনিংসে তিনি মাত্র ছয় ও অপরাজিত চার রান করেন এবং একমাত্র ইনিংসটিতে কোন বোলিং করেননি। সিরিজের তৃতীয় টেস্টের পূর্বে কেন্টের বিপক্ষে মিডলসেক্সের সদস্যরূপে একটি খেলায় অংশ নিয়ে ১১ উইকেট পান। তৃতীয় টেস্টে ২০ ও অপরাজিত ২২ রান এবং খেলায় একটি উইকেট সংগ্রহ করেন তিনি। এটিই সিরিজের শেষ টেস্টে তার অংশগ্রহণ ছিল। চূড়ান্ত দুই টেস্টে দল থেকে বাদ দেয়া হয় তাকে। উইজডেন মন্তব্য করে যে, বোসানকুয়েত পুরোপুরি হতাশাজনক ফলাফল করেছেন। এছাড়াও অ্যালমেনাক প্রথম টেস্টের বিষয়ে আলোকপাত করে। প্রথম প্রয়াসেই তিনি ইংল্যান্ডের পক্ষে পুরো মৌসুমে খেলা নিশ্চিত করার ব্যবস্থা রেখেছিলেন। কিন্তু, তিনি তার ক্রীড়াশৈলী ধরে রাখতে পারেননি। ফলশ্রুতিতে, লিডসের পর প্রথম একাদশ থেকে তাকে দলের বাইরে রাখা হয়। ইংল্যান্ডের পক্ষে সাত খেলায় অংশ নিয়ে ১৩.৩৬ গড়ে ১৪৭ রান তুলেন ও ২৪.১৬ গড়ে ২৫ উইকেট তুলে নেন।

মৌসুমের বাদ-বাকী সময়ে বোসানকুয়েত ইনিংসে তিনের বেশি উইকেট পাননি। তবে, এসেক্সের বিপক্ষে সেঞ্চুরি করেন ও অপর তিনটি অর্ধ-শতক হাঁকান। জেন্টলম্যানের সদস্যরূপে প্লেয়ার্সের বিপক্ষে ৩৮ ও ১৯ রান করেন। ১৭ ওভার বোলিং করলেও কোন উইকেট লাভে ব্যর্থ হন। ২০টি প্রথম-শ্রেণীর খেলায় ৩৭.৪৩ গড়ে ১,১৯৮ রান এবং ২৭.৭৭ গড়ে ৬৩ উইকেট পান। এই মৌসুম শেষে তিনি খুব কমই বোলিং করতেন। ১৯০৫ সালের পর আর গুগলি ছুঁড়তেন না। পরবর্তী আট মৌসুমের প্রথম-শ্রেণীর ক্রিকেটে মাত্র ২২ উইকেট পেয়েছিলেন। তবে, এ সময়ে তার ব্যাটিংয়ের প্রভূতঃ উত্তরণ দেখা যায়।

সঠিক অনুচ্ছেদ শিরোনাম কোনটি?
titleA. অস্ট্রেলিয়া সফর
titleB. ১৯০৫ মৌসুম
titleC. অক্সফোর্ডে যোগদান
titleD. শেষদিকের বছরগুলোয়
উত্তর: titleB
সিমাব আকবরাবাদীর জন্ম হয় আগ্রা সহরের, নই মন্ডি এলাকার কাকু গলির ইমলিওয়ালি মকান-এ। ওঁনার পিতা মহম্মদ হুসেন সিদ্দিকি অজমের সহরে টাইমস ওফ ইন্ডিয়া প্রেসে কাজ করতেন। তিনি হাকিম আমিরুদ্দিন আতার আকবরাবাদীর শিষ্য ছিলেন ও উর্দু ভাষায় কবিতা লিখতেন। বেশ কয়েকটি বইও লিখেছিলেন। সিমাব আকবরাবাদীর, আদিপুরুষ ছিলেন ইসলামের প্রথম খালিফা আবু বকর অস-সিদ্দিক । যদিও সিমাব নিজে বলেছিলেন যে তার পূর্বপুরষ মোঘল সম্রাট জাহাঙ্গীর সময়কালে বুখারা থেকে আগ্রায় এসেছিলেন, কিন্তু মোহন লাল পরে জানিয়েছিলেন যে তিনি আওরঙ্গজেবের সময়কালে আগ্রায় এসেছিলেন। তাদের পরিবার আগ্রা সহরে প্রায় ৩০০ বৎসর ধরে বসবাস করে। জামালিদ্দুন সারহাদি ও মৌলবি রশিদ আহমেদ গাঙ্গোহির অধীন সিমাব ফার্সি, আরবি ও যুক্তি শিক্ষা লাভ করেন।১৮৯৭ সালে সিমাবের পিতার মৃত্যু হয় ও তিনি নিজের শিক্ষা বন্ধ করে জীবিকা অর্জনে নিযুক্ত হন। আগ্রা ও কানপুরের পরে তিনি আজমের-এ গিয়ে রেলওয়েতে যোগ দেন। ১৯২২ সালে তিনি কাজে ইস্তফা দিয়ে আগ্রায় ফেরৎ আসেন। ১৯২৩ সালে তিনি "কসর-উল-আদব" নামক প্রকাশনা আরম্ভ করেন।সিমাব আকবরাবাদী চার পুত্র ও দুই কন্যার পিতা। তার কনিষ্ঠ পুত্র মঝার সিদ্দিকি পরবর্তীকালে করাচী সহরে নিজের পিতার কাজ চালিয়ে যান ও তার বেশ অনেকগুলি পাণ্ডুলিপী প্রকাশিত করেন।

সঠিক অনুচ্ছেদ শিরোনাম কোনটি?
titleA. জন্ম ও প্রাথমিক জীবন
titleB. আংশিক গ্রন্থসুচী
titleC. রচনা
titleD. সাহীত্য জীবন
উত্তর: titleA
র্ডাসিল হচ্ছে একটি এইচ পি ভি ভ্যাকসিন যা সার্ভিকাল ক্যান্সার ও যৌনাঙ্গের আঁচিল প্রতিরোধ করার জন্য ব্যবহৃত হয় । গার্ডাসিল ভ্যাকসিনটি এইচ পি ভি ধরন-১৬, ১৮, ৬ এবং ১১ কে প্রতিরোধ করার জন্য প্রস্তুত করা হয়েছে । এইচ পি ভি ধরন-১৬ এবং ১৮, ৭০% সার্ভিকাল [ক্যান্সার[|ক্যান্সারের]] ক্ষেত্রে প্রায় অন্যতম কারণ হিসেবে বিবেচিত হয় । এছাড়াও স্ত্রীযোনিদ্বার, স্ত্রীযোনি, পুরুষ যৌনাঙ্গ, পায়ুপথ ক্যান্সার এই দুই ধরনের এইচ পি ভি দ্বারা সংঘটিত হয়ে থাকে । এইচ পি ভি ধরন-৬ এবং ১১, ৯০ শতাংশ যৌনাঙ্গের আঁচিল এর জন্য দায়ী ।

সঠিক অনুচ্ছেদ শিরোনাম কোনটি?
titleA. নিষ্ক্রিয়করণ
titleB. সমাজ ও সংস্কৃতি
titleC. প্রতিরোধ
titleD. চিকিৎসাপদ্ধতি
উত্তর: titleC
লাচিত ছেঙ-কালুক মছাই (একজন তাই-আহোম পাদ্রী) এর চতুর্থ পুত্র ছিলেন এবং আহোম রাজা সুসেনফার অধীনে সেনাপ্রধান (অথবা "ফু-কান") ছিলেন।ছেং-লুঙ-মুঙ, চে-রাই-ডয়তে তাই আহোম সম্প্রদায়ের একটি পরিবারে জন্মগ্রহণ করেন, রাজপরিবারে জন্ম হওয়ার জন্য লাচিত সামরিক ও অসামরিক দুই ধরনের শিক্ষা পেয়েছিলেন।লাচিত মানবতা, বনফ দর্শনশাস্ত্র, আদিবাসী শাস্ত্র এবং সামরিক দক্ষতা শিক্ষিত ছিল । শৈশবে তিনি কর্মনিষ্ঠা, কর্তব্য পরায়ন ও সততার গুন পেয়েছিলেন। । লাচিত বরফুকনের প্রকৃত নাম ছিল লাচিত লাও। আহোম সাম্রাজ্যে মূখ্য সেনাপতিকে "বরকুকন" উপাধী দেওয়া হত। লাচিত প্রথম "ঘোড়া বরুয়া" উপাধী পেয়েছিলেন কারণ তিনি প্রথম অবস্থায় দুর্দান্ত ঘোড়া বশে নিপুন ছিলেন। তারপর তিনি দুলীয়া বরবরুয়া, শিমুলগুরীয়া ফুকন, দোলাকাষরীয়া ফুকন উপাধী পেয়েছিলেন। অবশেষে তিনি রাজা চক্রধ্বজ সিংহ কর্তৃক “ বরফুকন” উপাধী পেয়েছিলেন। আহোম রাজা সুসেনফার শরাইঘাট যুদ্ধের সেনাপতি হিসেবে লাচিত বরফুকনকে নিযুক্ত করেছিলেন। তিনি লাচিতকে উপহারস্বরুপ স্বর্ণ তরোয়াল (আহোম ভাষায় হেং দাং) ও পারম্পরিক বস্ত্র প্রদান করেছিলেন। 
সঠিক অনুচ্ছেদ শিরোনাম কোনটি?
titleA. দায়িত্ব
titleB. শরাইঘাট যুদ্ধ
titleC. জীবনী
titleD. লাচিত বরকুকনের মৃত্যু
উত্তর: titleC